"Setswana Puo ya Gae (HL)/P2 24 DBE/2022 SC/NSC POTSO 18: POTSO YA TLHAMO GA SE LORATO – MJ Magasa Mo botshelong motho ga a iphetse a le esi, o tlhoka batho ba bangwe go mo gakolola. Setlega tlhagiso e ka ditiragalo go tswa mo terameng ya 'Ga se lorato'. Boleele jwa tlhamo e nne mafoko a a ka nnang 400–450. [25] POTSO 19: DIPOTSO TSE DIKHUTSHWANE GA SE LORATO – MJ Magasa Buisa nopolo e e latelang, mme o arabe dipotso. NOPOLO H GADIFELE: (Ka kutlobotlhoko.) Banaka, wena Lesego le Emang, Emang lo tiye mo tumelong. Lo lesego ka lo sa ntse lo na le mmaalona Yo e reng lo bua a lo reetse. 5 Ditiro tsa Modimo ga di fele E bile Modimo ga o ke o o latlha ope. Se se safeleng se a bo se tlhola. Yo o simololang ka monate o tlaa fetsa ka botlhoko. Jaanong lona ka lo simolola ka botlhoko, 10 Lo ya go fetsa ka monate. EMANG: (Ka mesunetso ya selelo.) Gona rre ena o nna kae? Le fa e le gore o akgiwa ke ditiro A sa kgone go tla gae, 15 Ke eng a sa re romelele madi O tle o re rekele dijo? LESEGO: (Ka khutsafalo.) Le gone tiro ya bona e botlhoko E e sa kgoneng le go mo fa boikhutso 20 Kana o tshwanetse go nna a tla gae Go tla go ikhutsa malatsinyana. Le gale a re nneng re rapele, Modimo o tlaa re utlwela botlhoko. Kwalololo e ileditswe Phetla"